李駿傑同Serrini合唱新歌別注版 最緊要夠妖
2024年04月15日 22:23
東網電視
更多新聞短片
MIRROR成員李駿傑(Jeremy)最新單曲《唯美本尊》找來歌手Serrini填詞,早前拍攝MV時,對方更偷偷現身客串演出,令Jeremy驚喜萬分,亦因為這個緣故,令Jeremy產生邀Serrini推出合唱版的想法,日前他們更為此拍攝了特別版MV。
Serrini上次在MV客串時,興之所至飾演住在Jeremy樓下的鄰居,其演出成為了MV的彩蛋。其實Serrini當日有向Jeremy教路如何演繹《唯美本尊》這首歌,Jeremy表示:「佢同我解釋點解咁寫,要擺咩語氣會好啲,我聽住佢唱,就覺得佢唱得好好聽!真係要同佢合作,所以拍完MV嗰晚就即刻問經理人可唔可以合唱,然後經同事幫忙,促成呢件事。」近期Serrini都旅居外地,鮮有在港,但剛巧另有工作安排要回港一趟,Serrini特地抽空錄音兼拍MV,《唯美本尊》合唱版也就此誕生。
Jeremy稱很喜歡這個合唱版:「當日錄音係我錄先,跟住Serrini錄,本來我錄完就可以走,但我唔肯走,要留喺度聽埋先。之前我聽到冇任何混音嘅版本都已經好好聽,到聽到完整版本,係非常鍾意。」Serrini在錄音室聽過Jeremy現場錄音的表現,也大讚他要妖要放鬆都可以按指導即時做到,十分專業,Serrini更說:「我係幾驚訝,Jeremy把聲幾入咪,同埋佢一嚟到就話食咗嘢OK可以即刻錄。監製驚佢嚟自男團,要跳舞,唱歌會唔會要多啲時間Warm Up,又唔係,一入嚟就準備好,歌詞又唔使睇!」Jeremy聽到這裏即說:「自己歌嘛!如果唱唔到好大鑊,哈!」
在製作新歌之始,Jeremy簡單地寫了短短的內容,他回憶內容道:「其實嗰陣我係想話,世界有好多負能量,有好多唔好嘅人與事喺我哋身邊發生,好多時候我哋冇辦法去改變佢,最多只能忽視佢,希望用呢首歌教大家點樣去忽視呢啲事情。」Serrini直言很想將Jeremy提到的負面情緒,變成了正能量,她道:「歌名如果用『唯我獨尊』太過硬,然後就諗到『唯美本尊』,因為我哋成日覺得Jeremy好靚,但點樣再Elegant啲?依家佢染金毛就更加係『唯美本尊』嘅樣。」
而這個唯美形象的Jeremy,除了在《唯美本尊》MV出現外,今次在特別版MV中亦再度現身,作為故事的延續,拍攝特別版MV時,Jeremy表現緊張,Serrini大爆:「頭先拍MV時,要Jeremy挨埋嚟,佢好似唔知點算好,勁緊張,好有趣!」Jeremy難為情表示:「係呀,我驚你介意呀!」而Jeremy了解到Serrini的「底線」之後,也愈演愈放,本尊的氣燄也慢慢散發出來,與Serrini擦出前所未有的妖艷火花。